(nu produce efecte juridice)\*

 Proiect



 **ROMÂNIA**

 **JUDEŢUL MUREŞ**

**MUNICIPIUL TÂRGU MUREŞ**

|  |
| --- |
| 540026 • Târgu Mures, Piaţa Victoriei nr. 3Direcţia Şcoli**Serviciul coordonare, administrare, urmărire și aprobare a bugetelor de cheltuieli administrative**Telefon: 0265-268330, interior 335 • Fax: 0265-266227 • E-mail: scoli@tirgumures.ro |

Nr.336/\_\_\_\_\_\_\_\_\_\_din 18.08.2025 INIȚIATOR

 PRIMAR

SOÓS ZOLTÁN

**REFERAT DE APROBARE**

privind darea în administrare prin protocol unităților de învățământ preuniversitar de stat cu personalitate juridică și structurile arondate din UAT Municipiul Târgu Mureș a terenurilor și clădirilor în care se desfășoară activități educaționale

 Încă din anul 1994, o parte din cheltuielile unităților de învățământ au fost suportate din bugetul local, excepție făcând cheltuielile de personal și fondul de carte. În toată această perioadă, terenurile și clădirile în care își desfășurau activitățile unitățile de învățământ preuniversitar au făcut parte din patrimoniul Ministerului Educației Naționale.

 După anul 2000 acestă situație s-a schimbat prin Ordonanța de Urgență nr.184/2001 pentru modificarea și completarea Legii învăţământului nr. 84/1995, la art.166 se menționează că “Terenurile şi clădirile în care îşi desfăşoară activitatea unităţile de învăţământ preuniversitar de stat - grădiniţe, şcoli generale (primare şi gimnaziale), licee, grupuri şcolare, seminarii teologice, şcoli profesionale şi şcoli postliceale - fac parte din domeniul public al comunelor, oraşelor şi municipiilor sunt în administrarea consiliilor locale ale comunelor, oraşelor şi municipiilor în a căror rază teritorială îşi desfăşoară activitatea. Celelalte componente ale bazei materiale ale unităţilor de învăţământ special de stat sunt de drept proprietate a acestora.

 Astfel în anul 2001 s-a trecut la predarea-primirea terenurilor și clădirilor în care își desfășoară activitatea unitățile de învățământ preuniversitar de stat din municipiul Târgu Mureș, de la Inspectoratul Școlar Județean Mureș la Primăria Tîrgu Mureș, pe bază de proces verbal de predare -primire pentru fiecare unitate în parte.

 În atare situație, Consiliul local municipal Târgu Mureș, a aprobat prin HCL nr.46/2002, trecerea terenurilor și clădirilor în care își desfășoară activitatea 136/2015 actualizarea protocolului privind trecerea terenurilor și clădirilor în care își desfășoară activitatea unităţile de învăţământ preuniversitar de stat în administrarea acestora prin protocol cu fiecare unitate în parte, pe o perioadă de 10 ani.

 Prin HCL nr.136/2015 s-a aprobat actualizarea protocolului privind trecerea terenurilor și clădirilor în care își desfășoară activitatea unităţile de învăţământ preuniversitar de stat în administrarea acestora prin protocol cu fiecare unitate în parte, pe o perioadă de 10 ani de la data semnării lui.

 Conform art.146 alin.1 lit.”a” din Legea învățământului preuniversitar nr.198/2023, unitățile de învățământ pot administra bunuri proprietate publică

Potrivit art.146 alin.2 din legea mai sus menționată “Terenurile şi clădirile în care îşi desfăşoară activitatea unităţile de învăţământ preuniversitar de stat fac parte din domeniul public local şi sunt administrate de către consiliile locale.Celelalte componente ale bazei materiale sunt de drept proprietatea unităţilor de învăţământ preuniversitar de stat şi sunt administrate de către acestea prin consiliile de administraţie, conform legislaţiei în vigoare”.

 Potrivit art.147 din Legea învățământului preuniversitar nr.198/2023 ”Înscrierea dreptului de proprietate asupra bunurilor imobile aparținând Ministerului Educației sau unităților de învățământ preuniversitar din sistemul învățământului de stat, precum și asupra bunurilor aparținând consiliilor locale, județene și, respectiv, Consiliului General al Municipiului București, în care își desfășoară activitatea unitățile de învățământ preuniversitar de stat, se face în cartea funciară, cu scutirea taxelor prevăzute de lege”.

 Prin Hotărârea Consiliului local al Municipiului Târgu Mureș nr.179 din 31 iulie 2025 s-a aprobat asocierea dintre Municipiul Târgu Mureș și UMFST “George Emil Palade” în vederea reabilitării imobilului situat în Târgu Mureș, str. Gheorghe Marinescu, nr.62, înscris în CF nr.128863, nr.cadastral-AI.7-128863-C7, Internat băieți P+3, în scop educațional.

Contractul de asociere dintre Municipiul Târgu Mureș și UMFST “George Emil Palade” se încheie pe o durată de 10 ani, fără posibilitate de prelungire.

Inspectoratul Școlar Județean Mureș ne face cunoscut prin adresa nr.6262 din 11.08.2025 și înregistrată în instituția noastră sub nr.40854 din 11.08.2025, faptul că Conducerea inspectoratului școlar a identificat în rețeaua școlară aprobată prin hotărâri ale consiliului local, pentru anul școlar 2025-2026, unitățile de învățământ preuniversitar de stat care nu se mai încadrează în prevederile art.16 coroborate cu prevederile art.23 alin.(13), lit.a) din Legea învățământului preuniversitar nr.198/2023, cu modificările și completările ulterioare, pentru a funcționa cu personalitate juridică, și care trebuie să intre în proces de reorganizare.

 Având în vedere prevederile Ordinului MEC nr.5197 din 06 august 2025 prin care s-a aprobat Procedura privind reorganizarea unităților de învățământ preuniversitar de stat și constituirea formațiunilor de studiu în învățământul preuniversitar, în anul școlar 2025-2026, ca urmare a măsurilor adoptate prin Legea nr.141din 25 iulie 2025 privind unele măsuri fiscal-bugetare, precum și cele menționate mai sus, propunem spre aprobare Consiliului local al municipiului Târgu Mureș proiectul de hotărâre alăturat , privind darea în administrarea prin protocol unităților de învățământ preuniversitar de stat cu personalitate juridică și structurile arondate din UAT Municipiul Târgu Mureș a terenurilor și clădirilor în care se desfășoară activități educaționale.

 Atașăm:

* Anexa 1 Privind darea în administrare unităților de învățământ preuniversitar de stat din U.A.T.Municipiul Târgu Mureș, a terenurilor și clădirilor în care se desfășoară activități educaționale.
* Anexa 2 Protocolul-cadru de predare-primire privind darea în administrare unităților de învățământ preuniversitar de stat din U.A.T.Municipiul Târgu Mureș, a terenurilor și clădirilor în care se desfășoară activități educaționale.
* Extrasele de carte funciară și lista mijloacelor fixe ale unităţilor de învăţământ preuniversitar de stat din U.A.T. Municipiul Târgu Mureș.

 Director executiv adj. Întocmit

 Ing.Horațiu Lobonț Insp.sup.Elena Morariu

 **\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ.**

 (nu produce efecte juridice)

 Proiect

R O M Â N I A INIȚIATOR JUDEŢUL MUREŞ PRIMAR

CONSILIUL LOCAL AL MUNICIPIULUI TÂRGU MUREŞ SOÓS ZOLTÁN

 **H O T Ă R Â R E A nr. .........**

**din ........................................2025**

privind darea în administrare prin protocol unităților de învățământ preuniversitar de stat cu personalitate juridică și structurile arondate din U.A.T Municipiul Târgu Mureș a terenurilor și clădirilor în care se desfășoară activități educaționale

**Consiliul local al municipiului Târgu Mureş, întrunit în şedinţă ordinară de lucru,**

 **Având în vedere**:

 Referatul de aprobare nr.336/\_\_\_\_\_\_\_\_\_\_ din 18.08.2025 iniţiat de Primarul Municipiului Târgu Mureş, prin Direcţia Şcoli - Serviciul coordonare, administrare, urmărire, aprobare a bugetelor și cheltuieli administrative, privind darea în administrare prin protocol unităților de învățământ preuniversitar de stat cu personalitate juridică și structurile arondate din UAT Municipiul Târgu Mureș a terenurilor și clădirilor în care se desfășoară activități educaționale;

* Adresa ISJ nr.6262 din 11.08.2025;
* Raportul Direcției Juridice, Contencios Administrativ și Administrație Publică Locală;
* Raportul Comisiilor de specialitate din cadrul Consiliului Local al Municipiului Târgu Mureş.

**Ținând cont de prevederile:**

* Ordinului MEC nr.5197 din 06.08.2025 prin care s-a aprobat Procedura privind reorganizarea unităților de învățământ preuniversitar de stat și constituirea formațiunilor destudiu în învățământul preuniversitar de stat, în anul școlar 2025-2026;
* Legii nr.141/2025 privind unele măsuri fiscal-bugetare;
	+ art.861, alin.(3) și art.867-872 din Legea nr.287/2009 privind Codul civil, republicată,

cu modificările și completările ulterioare;

* art.146, alin.(1), lit.”a”, alin.(2), art.147 din Legea nr.198/2023 a învățământului

preuniversitar;

* + art.108 alin.(1) lit.”d”, art.297 alin.(1) lit.”d”, din OUG nr.57/2019 privind Codul Administrativ cu modificările și completările ulterioare;
	+ În temeiul prevederilor art.129, alin.(1), alin.( 2) lit.”c”și ”d”, alin.(6) lit.”a”, alin.(7), lit. ”a”, alin.(14), art.139 alin.(1), alin.(3) lit.”g,” coroborat cu art.5, lit.cc, art.196, alin.(1) lit.”a”, art.297 alin.(1) lit.”a”, precum și art.298-299 din rdonanța de urgență a Guvernului nr.57/2019 privind Codul administrativ cu modificările și completările ulterioare.

**H o t ă r ă ş t e :**

**Art.1**. Se aprobă darea în administrare prin protocol unităților de învățământ preuniversitar de stat cu personalitate juridică și structurile arondate din UAT Municipiul Târgu Mureș, a terenurilor și clădirilor în care se desfășoară activități educaționale, prevăzute în Anexa 1 la prezenta hotărâre, începând cu data de 12.09.2025 pe o durată de 10 ani.

**Art.2.** Se aprobă Protocolul-cadru de predare primire a terenurilor și clădirilor aparținând Municipiului Târgu Mureș către către unitățile de învățământ preuniversitar de stat cu personalitate juridică și structurile arondate din UAT Municipiul Târgu Mureș, care constituie Anexa 2 ce face parte integrantă din prezenta hotătâre.

 **Extrasele de carte funciară ale unităților de învățământ preuniversitar de stat cu personalitate juridică și structurile arondate din UAT Municipiul Târgu Mureș, a terenurilor și clădirilor, precum și fișa mijloacelor fixe vor face parte, ca anexă la Protocolul semnat între cele două părți.**

**Art. 3.** Dreptul de administrare va fi înscris în cartea funciară a Municipiului Târgu Mureș prin grija beneficiarului dreptului de administrare.

 **Art.4.** Se împuternicește Primarul municipiului Târgu Mureș, dl.Soós Zoltán, să semneze Protocolul de predare-primire ce va fi încheiat între U.A.T. Municipiul Târgu Mureș și unitatea de învățământ preuniversitar de stat cu personalitate juridică.

 **Art.5.** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş, prin Direcţia Şcoli şi Direcţia Economică.

 **Art.6.** În conformitate cu prevederile art.252, alin.(1), lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

 **Art.7**.Prezenta hotărîre se comunică:

 - Direcției Școli

 - Direcției Economice

**Viză de legalitate**

 **Secretarul General al Municipiului Târgu Mureş**

**Bordi Kinga**

 **\*Actele administrative sunt hotărârile de Consiliu local care intră în vigoare şi produc efecte juridice după ndeplinirea condiţiilor prevăzute de art 129, art 139 OUG Codul adminis**

 Anexa 2

PROTOCOLUL CADRU DE PREDARE - PRIMIRE

Încheiat azi ................. 2025

privind darea în administrare, către unitățile de învățământ preuniversitar de stat cu personalitate juridică și structurile arondate UAT Municipiul Târgu Mureș, a terenurilor și clădirilor în care se desfășoară activități educaționale

 **I. PĂRȚILE:**

Unitatea Administrativ-Teritorială Municipiul Târgu Mureș, cu sediul în Târgu Mureș, P-ța Victoriei, nr.3, jud.Mureș, e-mail primaria@tirgumures.ro, având CUI 4322823, reprezentată legal prin primar, dl. Soós Zoltán și dna Fodor Anca director economic, în calitate de proprietar, pe de o parte,

și

Unitatea de învățământ preuniversitar de stat cu personalitate juridică....................., cu sediul în Târgu Mureș, str............., nr...., jud.Mureș, e-mail.............., având CUI........., reprezentată prin director ........, și dna/dl contabil șef, în calitate de administrator, pe de altă parte.

 **II. OBIECTUL PROTOCOLULUI**

 Art.1 Obiectul protocolului îl constituie darea în administrare a terenurilor și clădirilor aflate în proprietatea Municipiului Târgu Mureș, în care își desfășoară activitatea unitatea de învățământ........................

 Bunurile date în administrare se clasifică astfel:

 - bunuri care servesc exclusiv procesului de învăţământ ( săli de clasă, ateliere, laboratoare,săli de sport,etc.);

 - bunuri ce constituie spații comerciale situate în afara unității de învățământ (chioșcuri situate în curtea unității de învățământ);

 - bunuri ce reprezintă spații comerciale din incintă (bufete de incintă, etc.);

 - terenurile aferente acestor clădiri.

 **III.DURATA PROTOCOLULUI**

Art.2. Durata protocoluluii este de 10 ani, începând cu data de 12.09.2025. Protocolul se va putea prelungi/actualiza printr-o nouă hotărâre a Consiliului local al Municipiului Târgu Mureș și un nou protocol anexat.

 **IV. OBLIGAȚIILE PROPRIETARULUI**

Art.3 Proprietarul se obligă:

1. să predea în vederea administrării a terenurilor și clădirilor în care își desfășoară activitatea unitatea de învățământ .................., în baza unui proces verbal de predare-primire;
2. să stabilească destinația părților componente ale imobilului;
3. să controleze lunar sau ori de câte ori acest lucru este necesar a terenurilor și clădirilor încredințate și starea acestora;
4. modul cum sunt folosite și întreținute terenurile și clădirile cu respectarea destinației stabilite de către proprietar;
5. să stabilească anual lista investițiilor, lucrărilor de reparații curente și capitale ce privesc bunul dat în administrare;
6. să asigure inventarierea anuală a bunurilor transmise în administrare;
7. să sprijine administratorul în vederea obținerii avizelor legale de funcționare, pentru activitatea desfășurată.

**V. OBLIGAȚIILE ADMINISTRATORULUI**

Art.4 Administratorul se obligă:

1. să preia în administrare bunul ce face obiectul prezentului contract pe bază de proces- verbal de predare-primire;
2. să asigure paza, protecția și conservarea bunurilor ca un bun proprietar și să suporte toate cheltuielile necesare unei bune funcționări;
3. să obțină avizele legale de funcționare, pentru activitatea desfășurată;
4. să mențină în siguranță imobilele și să aducă la cunoștință proprietarului orice tulburare produsă de o terță persoană sau ca urmare a degradării stării tehnice a imobilelor din punctul de vedere al siguranței în exploatare;
5. să întocmească fișele tehnice periodice (jurnalul evenimentelor) cu privire la starea terenurilor și clădirilor date în administrare și a instalațiilor aferente acestora, precum și a tuturor modificărilor aduse acestora în condițiile stabilite conform legii;
6. să folosească terenurile și clădirile încredințate în administrare potrivit destinației stabilite (derularea activității de învățământ al unității de învățământ) ;
7. se obligă ca pe toată durata administrării să păstreze în bune condiții terenurile și clădirilor încredințate și accesoriile acestora (instalațiile electrice, apă, canalizare, încălzire termică), să nu le degradeze sau să le deterioreze;
8. să răspundă de distrugerea totală sau parțială a bunurilor încredințate care s-ar datora culpei sale;
9. să răspundă de pagubele pricinuite de incendii, dacă nu va dovedi că incendiul a provenit din caz fortuit, forță majoră sau defect de construcție ori prin propagarea focului de la o clădire vecină;
10. orice lucrări de modernizare și consolidare se efectuează în spațiu numai cu acordul sau avizul prealabil al Consiliului Local al municipiului Târgu Mureș;
11. să permită accesul proprietarului ori de câte ori acest lucru este necesar pentru a controla bunul/bunurile încredințate și starea acestora;
12. să încheie contracte ferme cu furnizorii de utilități și să respecte obligațiile asumate prin contracte, iar repararea oricăriu prejudiciu pe care administratorul îl va cauza acestora, revine în exclusivitate administratorului;
13. să înregistreze și să urmărească consumurile privind utilitățile și să sesizeze proprietarul în cazul depistării unor nereguli;
14. închirierea spaţiilor din cadrul unităţi de învăţământ către terţi şi cărora li se menţine destinaţia pentru procesul de învăţământ se va face cu avizul obligatoriu al Municipiului Târgu Mureş, în acest scop la licitaţiile sau negocierile organizate pentru închirierea spaţiilor excedentare menţionate va participa și un reprezentant al Municipiului Târgu Mureş – Direcţia Şcoli;
15. Municipiul Tîrgu-Mureş are drept de control asupra veniturilor realizate de unităţile de învăţământ din închirierile spaţiilor administrate, conducerile acestora având obligaţia de a prezenta lunar ordinele de plată și extrasele de cont pentru spațiile excedentare încheiate Direcţiei Şcoli din cadrul Municipiului Târgu Mureş, situaţiile privind încasările şi cheltuielile realizate din valorificarea acestor spaţii;
16. contorizarea obligatorie de către terţi a spaţiilor aparţinând unităţilor de învăţământ în care îşi desfăşoară activitatea, dacă acest lucru este posibil, astfel încât să rezulte cu claritate calculul lunar al consumului de apă, gaz, energie electrică şi termică;
17. este obligatorie utilizarea veniturilor proprii obţinute de către unităţile de învăţământ pentru plata prioritară a cheltuielilor de întreţinere şi pentru dotarea bazei didactico-materiale

**VI. SANCȚIUNI**

Art.5 Pentru nerespectarea legislaţiei şi încălcarea condiţiilor prezentului protocol intervine răspunderea administrativă, civilă, contravenţională sau penală, după caz, a administratorului nominalizat prin prezentul protocol şi a prepuşilor acestuia.

 Art.6 Neîndeplinirea condiţiilor prevăzute la art.4, lit.”o” şi lit.”p”, atrage anularea licitaţiei organizate pentru închirierea spaţiilor respective.

 PROPRIETAR ADMINISTRATOR

 **Municipiul TârguMureş Unitatea de învățământ**

 PRIMAR, DIRECTOR,

 DIRECTOR ECONOMIC, CONTABIL ȘEF,